Борисов : Националният оперативен щаб спира брифингите , но продължава да работи Избегнахме ситуация като в Испания и САЩ чрез дисциплината на обществото , заяви премиерът Националният оперативен щаб прекратява ежедневните брифинги , но ще продължи да функционира и да наблюдава развитието на коронавируса у нас до 31 декември , увери премиерът на България Бойко Борисов . Информацията за заразените ще бъде обявявана на информационния сайт , добави той . " Избегнахме ситуация като в Испания и САЩ чрез дисциплината на обществото " , заяви още Борисов по време на брифинга в Министерски съвет с Националния оперативен щаб . Надяваме се да няма втора и трета вълна на заразата , подчерта той , добавяйки : „ Трябва да се научим да живеем с вируса “ . " Това непрестанно включване на Щаба създава безпокойство . Вирусът не е утихнал , но ние психологически искаме да се върнем към нормалния начин на живот . Това е добре за финансите , икономиката , но и за психичното здраве на хората " , изтъкна Борисов . По неговите думи карантината ще остане за онези граждани , които влизат в България от трети страни и силно засегнати от коронавируса държави членки на Европейския съюз ( ЕС ) . За последното денонощие са регистрирани 25 нови случаи на заразени с коронавирус у нас , заяви от своя страна ген . Венцислав Мутафчийски , като добави , че така общият брой на инфектираните с COVID - 19 достига 2585 . От новозаразените 7 души са в болница , като има случай на заразено дете на 17 години с нормална симптоматика , както и двама лекари в Сливен . Процентът на заразен медицински персонал е 10 , 4 % от общата бройка . Увеличението на броя на заразените на дневна база е с 1 % , подчерта Мутафчийски . Излекуваните у нас са 116 души за последното денонощие като по този начин общият брой на преборилите болестта достига 1322 , или 51 % от всички заразени . Броят на починалите в страната е 147 души , или 5 , 7 % от всички заразени . " Това е стотния ден от създаването на Щаба . Броят на брифингите , без извънредните и участието в други , е 129 . Лабораториите в началото бяха 2 , сега одобрнеите от Министерството на здравеопазването са 32 , а общият брой на лабораториите , които работят с коронавирус , са 143 . Изследваните проби са 193 732 , от които 85 435 са PCR . Всички останали страни отчитат общия брой на своите изследвания . Ние казахме , че накрая ще обобщим резултатите - 27 677 са на един милион население " , обясни Мутафчийски . Той добави , че общо 3438 са положителните PCR теста . Това е почти 1000 бройки повече от заразените лица . Мутафчийски посочи , че това е така , защото има повторни проби . Болниците в страната , които са лекували пациенти с коронавирус , са 77 . Мутафчийски обяви и кои са най - честите симптоми - кашлица , температура , пневмония . Най - честите придружаващи заболявания пък са диабет , белодробни заболявания . " Цифрите говорят . Мисля , че и народът разбра , че мерките бяха навременни " , обяви проф . Тодор Кантарджиев , който даде за пример главният епидемиолог на Швеция , който призна , че е сгрешил с предложените мерки .